Народни носии од Малесија - Википедија

# Народни носии од Малесија

### Од Википедија, слободна енциклопедија

Во петте села од планинскиот предел Малесија, женската носија обилува со бројни облеки, украсени на поинаков начин од соседните предели. Облеките од невестинската носија наречени големи, како и тие за првиот ден по свадбата кога невестата првпат оди на вода, означени како помали, се најукрасените и најдекоративните - кошула голема - срамачка, везена на ракавите, елек - антерија, украсен со седефки, клашеник со срмени украси и џубе со гајтани. Сите овие облеки поврзани во една целина ја оформуваат носијата од пределот Малесија со посебни етнички карактеристики и естетски белези.

Особено за одбележување е облеката бело џубе, каде што доминира белата боја, како во клашнениот материјал од кој е направена, така и во гајтаните со кои е украсена. Оваа белина на облеката џубе има намена на траурен белег, а во носијата на изолираниот планински предел Малесија се јавува како остаток од зачувана трага на старословенскиот обичај, кога жалоста се одбележувала со носење на облека во бела боја.

Преземено од "http://mk.wikipedia.org../../../%D0%BD/%D0%B0/%D1%80/%D0%9D%D0%B0%D1%80%D0%BE%D0%B4%D0%BD%D0%B8_%D0%BD%D0%BE%D1%81%D0%B8%D0%B8_%D0%BE%D0%B4_%D0%9C%D0%B0%D0%BB%D0%B5%D1%81%D0%B8%D1%98%D0%B0_0066.html"

Категории: Македонски народни носии | Вардарски комплекс | Брсјачка носија

##### Views

- Статија
- Разговор
- Тековна верзија

##### Пребарај